﻿Publicat în Curierul Judiciar nr 9/2002, pag 79-85, sub titlul „Arestarea preventivă de către procuror Neîndeplinirea condiţiilor art 148 al 1 lit h C proc pen Criterii de apreciere ” Art 148 al 1 lit h Cod procedură penală Temeiuri de drept şi temeiuri de fapt Nelegalitatea luării măsurii preventive Judecător, Cristi V Danileţ Judecătoria Cluj–Napoca Prin ordonanţa din 10 07 2001 (dosar 409/P/2001), Parchetul de pe lângă Tribunalul Cluj a dispus în temeiul art 148 al 1 lit h Cod procedură penală arestarea inculpatului CD pe o durată de 25 de zile S-a reţinut în actul procurorului că inculpatul, pe data de 3 februarie 2001, a pătruns într-un magazin de alimentaţie publică în timpul programului, a ameninţat vânzătoarea cu un cuţit de bucătărie şi a deposedat-o de unica sumă de 50 000 de lei rezultată din încasările din acea zi, fapta constituind infracţiune de tâlhărie prevăzut de art 211 al 2 lit e Cod procedură penală Judecătoria Cluj-Napoca a fost sesizată cu plângerea inculpatului împotriva acestei ordonanţe, în temeiul art 1401 Cod procedură penală Prin încheierea penală nr 1063 din 18 iul 2001, (dosar nr 8126/2001), instanţa a admis plângerea, a revocat măsura arestării preventive a inculpatului şi a dispus punerea acestuia în libertate pentru două considerente principale: în primul rând, ordonanţa procurorului nu era motivată aşa cum cer expres dispoziţiile art 137, 146 şi 203 Cod procedură penală, căci ea doar descrie fapta care face obiectul inculpării, indică texul de lege în care se încadrează cu pedeapsa prevăzută de lege pentru această infracţiune şi enunţă textul art 148 al 1 lit h Cod procedură penală; în al doilea rând, chiar şi în absenţa unei asemenea motivări, instanţa a constatat că din dosarul de urmărire penală nu rezultă că este îndeplinită cea de-a doua condiţie a acestui text (lăsarea în libertate a inculpatului ar prezenta un pericol pentru ordinea publică), deşi inculpatul era recidivist fiind condamnat pentru infracţiuni de furt şi a fost reţinut de organele de poliţie la cinci luni de la data săvârşirii faptei „în timp ce urmărea diverse persoane în vederea comiterii unor furturi pe raza mun Cluj-Napoca” NOTĂ: Considerăm corectă soluţia instanţei pentru următoarele motive: 1 S-a reţinut în mod corect că ordonanţa procurorului nu este motivată în fapt Astfel, în practică, reprezentanţii Ministerului Public utilizează atunci când dispun arestarea un formular-tip de ordonanţă Modul defectuos de completare a ordonanţei de arestare (ca document procedural) poate face însă ca măsura preventivă luată să fie ilegală, aşa cum este şi cazul în speţă Astfel, conform art 137 Cod procedură penală, actul prin care se ia măsura preventivă trebuie să arate fapta care face obiectul învinuirii sau inculpării (în speţă fapta este descrisă, aşa cum s-a reţinut mai sus), textul de lege în care aceasta se încadrează (s-a reţinut art 211 al 2 lit e Cod penal – încadrare corectă la acea dată, căci încă nu apăruse legea 169/2002 ), pedeapsa prevăzută de lege pentru infracţiunea săvârşită (s-a reţinut în mod corect închisoare 5-20 de ani) şi temeiurile concrete care au determinat luarea măsurii preventive Faţă de formularea textului enunţat, prin temeiuri concrete urmează să înţelegem nu doar temeiurile de drept care au stat la baza luării măsurii preventive ale arestării (în speţă, procurorul a indicat art 148 alin 1 lit h Cod procedură penală), ci şi cele de fapt Necesitatea motivării în fapt a luării măsurii preventive reiese tot atât de clar şi din dispoziţiile art 203 Cod procedură penală, care reglementează regimul juridic al ordonanţelor organului de urmărire penală, şi care face o distincţie netă între motivarea ordonanţei şi temeiul legal al măsurii procesuale luate În speţa analizată, temeiurile concrete de fapt sunt, desigur, acele date din dosar –cu valoare de probe sau indicii temeinice, după distincţiile arătate în art 143 Cod procedură penală– din care ar rezulta săvârşirea faptei de către inculpat şi că lăsarea sa în libertate ar prezenta pericol pentru ordinea publică a) Referitor la datele din care ar rezulta săvârşirea faptei de către inculpat, procurorul nu face însă decât o referire generală la acestea, menţionând doar „probele dosarului” Rămâne deci în sarcina celui care verifică legalitatea măsurii să „aleagă” din dosar acele probe care ar fi putut duce la concluzia necesităţii arestării – ceea ce este inadmisibil La data arestării, probele administrate în dosarul de urmărire penală erau: declaraţia persoanei vătămate luată înainte de prinderea făptuitorului, raportul de constatare tehnico-ştiinţifică dactiloscopică, declaraţia de învinuit şi de inculpat prin care CD nu recunoştea săvârşirea faptei În baza celor afirmate de noi mai sus, procurorul ar fi trebuit să indice în mod expres mijloacele de probă aflate la dosar din care rezultă probele sau indiciile temeinice ale săvârşirii faptei prevăzute de legea penală (în speţă: doar raportul de constatare tehnico-ştiinţific care a concluzionat că urma papilară găsită la locul faptei îi aparţine inculpatului), cu indicarea filelor unde se găsesc ele la dosar b) De asemenea, procurorul ar fi trebuit să indice datele, faptele sau probele care l-au dus la concluzia că lăsarea în libertate a inculpatului ar prezenta pericol pentru ordinea publică Or, în speţă, el s-a limitat doar la a reproduce în mod fidel conţinutul textului art 148 alin 1 lit h C pr pen Noi considerăm că cel puţin motivarea acestui aspect era esenţial pentru justificarea luării măsurii Neprocedând în acest fel, instanţa nu poate să analizeze, ci doar să bănuiască (ceea ce lasă însă loc arbitrariului), care a fost raţiunea pentru care procurorul a decis că lăsarea inculpatului în libertate ar prezenta pericol pentru ordinea publică Totodată, nu pot fi verificate nici care au fost în mod concret criteriile (impuse de art 136 ult alin Cod procedură penală) ce au dus la alegerea acestei măsuri preventive şi nu a alteia, şi nici dacă luarea ei era absolut obligatorie pentru îndeplinirea scopului prevăzut de art 136 alin 1 teza I Cod procedură penală Tot aşa cum instanţele de judecată sunt obligate să-şi motiveze hotărârile date, atât în fapt cât şi în drept, pentru aceleaşi raţiuni şi actele de dispoziţie ale organului de urmărire penală trebuie motivate, tocmai pentru ca organul care le controlează să le poată verifica temeinicia în drept, dar şi în fapt Dacă actul decizional ar arăta şi indiciile/probaţiunea ce demonstrează săvârşirea faptei, existenţa temeiurilor şi caracterul necesar al măsurii preventive privative de libertate, ar fi realizată sarcina organului judiciar în corecta motivare a actului, ce apare cu atât mai necesară cu cât îngrădirea libertăţii persoanei în cursul procesului penal trebuie să aibă un caracter de excepţie S-a subliniat de altfel în doctrină că atât luarea măsurii arestării preventive, cât şi prelungirea arestării preventive ori respingerea cererii de punere în libertate trebuie să fie puternic fundamentată În fine, mai menţionăm un aspect: în luarea măsurii preventive, organul judiciar nu poate ignora prezumţia de nevinovăţie recunoscută inculpatului de art 23 pct 8 din Constituţia României Deci, pericolul pentru ordinea publică trebuie determinat în concret şi dovedit prin mijloace de probă, neputând fi prezumat doar prin gravitatea faptei Faţă de această cerinţă, se constată că în speţa analizată cea de-a doua condiţie din art 148 lit h Cod procedură penală nu este dovedită, ci doar enunţată, lăsând astfel loc arbitrariului 2 Chiar şi în absenţa unei astfel de motivări, prima instanţă a analizat totuşi dosarul de urmărire penală pentru a verifica dacă sunt date ce impun arestarea preventivă a inculpatului în temeiul art 148 lit h Cod procedură penală şi a ajuns la concluzia că din dosar nu rezultă pericolul pentru ordinea publică în caz de lăsare a inculpatului în libertate Pericolul pentru ordinea publică în speţă trebuie înţeles ca o ameninţare pentru o colectivitate umană, crearea unui sentiment de insecuritate a populaţiei generat de rezonanţa socială negativă a faptului că inculpatul CD – acuzat de comiterea unei tâlhării – ar fi fost lăsat în libertate; cu alte cuvinte, dacă CD ar fi fost lăsat în libertate, s-ar fi produs perturbaţii la nivelul disciplinei publice, stimulând temerea că împotriva unor fapte periculoase organele de stat nu acţionează suficient, că legea nu e aplicată cu hotărâre Este adevărat că infracţiunea de care este acuzat inculpatul prezintă un caracter de violenţă şi că fapta sa prezintă un pericol social ridicat Dar termenul de „pericol pentru ordinea publică” (legea cere ca acesta să fie generat nu de săvârşirea faptei, ci de lăsarea inculpatului în libertate, fiind deci ulterior săvârşirii faptei) nu este sinonim cu cel de „pericol social” (al faptei!): primul presupune întotdeauna existenţa celui de-al doilea, dar nu şi invers Afirmăm că fapta inculpatului prezintă pericol pentru ordinea de drept, pe care chiar a atins-o, dar nu şi pentru ordinea publică În condiţiile în care inculpatul locuieşte în alt judeţ, a fost reţinut întâmplător de organele de poliţie după 5 luni de la data săvârşirii infracţiunii, şi în afară de persoana vătămată şi organele judiciare nimeni nu a mai cunoscut fapta sa, cu siguranţă nici în intervalul de 5 luni în care inculpatul a fost în libertate şi nici după aceea nu s-ar fi produs nemulţumiri ale populaţiei chiar dacă rămânea în stare de libertate Faţă de cele reţinute de instanţă în urma analizării dosarului de urmărire penală, constatăm că procurorul ar fi putut să-şi motiveze ordonanţa de arestare, fără dubii şi fără a se naşte asemenea discuţii, pe alte temeiuri ale art 148 Cod procedură penală: cel de la lit e, dacă exista temerea că inculpatul ar fi săvârşit şi alte infracţiuni, justificată pe procesul-verbal încheiat de organele de poliţie care l-au reţinut pe acesta „în timp ce urmărea diverse persoane în vederea comiterii unor furturi pe raza mun Cluj-Napoca” (deşi, în acest caz, s-ar fi încălcat principiul prezumţiei de nevinovăţie, făptuitorul fiind doar bănuit că ar fi avut de gând să comită infracţiuni de furt! ); cel de la lit f, întrucât inculpatul este recidivist şi într-un fel „specializat” în infracţiuni îndreptate contra patrimoniului, după cum reiese din fişa de cazier judiciar; sau pe cel de la lit g, întrucât fapta a fost săvârşită într-un loc public Dar, indicând ca temei de drept doar art 148 lit h, procurorul a procedat nelegal, căci scopul urmărit prin arestarea inculpatului se bazează pe suspiciuni ce se încadrează – eventual – într-un alt text legal decât cel susţinut în ordonanţă În nici un caz, nu este posibil ca organul judiciar care verifică legalitatea ordonanţei de arestare preventivă, să ajungă la concluzia că aceasta este legală luând în considerare alte temeiuri decât cele reţinute de organul care a dispus măsura Plângerea a fost făcută împotriva arestării preventive dispuse în baza art 148 lit h Cod procedură penală şi instanţa nu poate menţine măsura dată fiind gravitatea faptei (ceea ce nu este prevăzut în cazurile de la art 148 Cod procedură penală, ci este doar un criteriu pentru individualizarea judiciară a pedepsei conform art 72 Cod penal!) şi faptul că inculpatul este recidivist (ceea ce poate fi temei al arestării în baza art 148 lit f Cod procedură penală!), ori că există temerea că va săvârşi noi infracţiuni (art 148 lit e!) Aşadar, instanţa nu poate considera ordonanţa procurorului ca fiind legală, dar în baza unui alt text de lege decât cel reţinut de el; nu se poate substitui motivarea în drept a acesteia, numai pentru a nu se desfiinţa un act ilegal Sigur, nimic nu-l împiedică pe procuror ca, după revocarea măsurii arestării preventive, să dispună printr-o nouă ordonanţă, arestarea inculpatului, de data acestuia pe unul sau pe alte noi temeiuri de drept **********